CELEX: 32022R0083
Language: el
Date: 2022-01-16 00:00:00
Title: Εκτελεστικός κανονισμός (ΕΕ) 2022/83 της Επιτροπής της 16ης Ιανουαρίου 2022 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

21.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 14/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/83 ΤΗΣ ΕΠΙΤΡΟΠΗΣ
         της 16ης Ιανουαρίου 2022
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Ιανουαρίου 2022.
            
               
                  Για την Επιτροπή
               
               Gerassimos THOMAS
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (Κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Είδη που συνίστανται από σωληνοειδές πλεκτό ελαστικό ύφασμα (συνθετικές ίνες συνδυασμένες με νήματα από καουτσούκ), υπό μορφή κουλούρας διαμέτρου περίπου 4,5 cm και πλάτους περίπου 2 cm (αποτυλιγμένα).
                        Τα είδη πλέκονται σε σωληνοειδή μορφή και κόβονται σε καθορισμένο (εκ των προτέρων προγραμματισμένο) πλάτος (2 cm).
                        Λόγω του νήματος από καουτσούκ που περιέχεται στο ελαστικό ύφασμα, οι άκρες των ειδών περιτυλίγονται, με αποτέλεσμα να λαμβάνουν τη μορφή ταινιών για μαλλιά, έτοιμων προς χρήση.
                        (Βλ. εικόνες)  (*1)
                        
                     
                     
                        6117 80 10 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, τη σημείωση 7 β) και τη σημείωση 10 του τμήματος XI καθώς και από το κείμενο των κωδικών ΣΟ 6117 , 6117 80  και 6117 80 10 .
                        Τα είδη παράγονται στην τελική τους μορφή με πλέξη σωληνοειδούς υφάσματος που κόβεται σε καθορισμένο πλάτος ώστε να ληφθεί ελαστική κουλούρα έτοιμη προς χρήση [βλ. σημείωση 7 β) του τμήματος XI].
                        Λαμβανομένου υπόψη του κλωστοϋφαντουργικού χαρακτήρα τους, τα είδη πρέπει να θεωρούνται ως έτοιμα εξαρτήματα του ενδύματος όπως ισχύει, για παράδειγμα, για τα έτοιμα σάλια, τις σάρπες, τις μαντίλες, τις γραβάτες και τα παπιγιόν. Επιπλέον, σύμφωνα με τη σημείωση 10 του τμήματος ΧΙ, τα ελαστικά προϊόντα που σχηματίζονται από υφαντικές ύλες συνδυασμένες με νήματα από καουτσούκ κατατάσσονται στο τμήμα αυτό.
                        Η κατάταξη στην κλάση 9615  αποκλείεται, δεδομένου ότι τα είδη της εν λόγω κλάσης είναι συνήθως κατασκευασμένα από πλαστικές ύλες, ελεφαντόδοντο, κόκαλο, κέρατο, χελωνόστρακο, μέταλλο κ.λπ. [βλ. επίσης την Επεξηγηματική Σημείωση του Εναρμονισμένου Συστήματος για την κλάση 9615  τρίτο εδάφιο και την Επεξηγηματική Σημείωση της Συνδυασμένης Ονοματολογίας για την κλάση 9615 ].
                        Ως εκ τούτου, τα είδη πρέπει να καταταγούν στον κωδικό ΣΟ 6117 80 10  ως έτοιμα εξαρτήματα του ενδύματος από πλεκτά, ελαστικά ή συνδυασμένα με καουτσούκ.
                     
                  
               
            
               (*1)  Οι εικόνες έχουν αποκλειστικά ενημερωτικό σκοπό.